
	  Comisia pentru agricultură, silvicultură, industrie alimentară şi servicii  specifice
	
	                          Bucureşti, 19.05.2011
                         Nr.24/335


RAPORT  

asupra propunerii legislative pentru modificarea lit.a) a alin.(1) al art.5 din Legea nr. 56/2010 privind accesibilizarea fondului forestier naţional

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru modificarea lit.a) a alin.(1) al art.5 din Legea nr. 56/2010 privind accesibilizarea fondului forestier naţional, transmisă cu adresa nr.Pl.x 748 din 28 noiembrie 2010 şi înregistrată cu nr.24/800/02.12.2010.

La întocmirea raportului, Comisia a avut în vedere avizul favorabil al Consiliului Legislativ şi punctul de vedere al Guvernului de susţinere a propunerii legislative, cu condiţia preluării propunerii prevăzute la pct.II din acesta.
Propunerea legislativă are ca obiect reglementarea modificarea art.5 alin.(1) lit.a) din Legea nr. 56/2010 privind accesibilizarea fondului forestier naţional, în sensul că fondul de accesibilizare a pădurilor se constituie dintr-o cotă procentuală din valoarea masei lemnoase vândute şi încasate în condiţiile legii, provenite din produse principale şi accidentale I, aprobată prin ordin al conducătorului autorităţii publice centrale care răspunde de silvicultură. 
Propunerea legislativă pentru modificarea lit.a) a alin.(1) al art.5 din Legea nr. 56/2010 privind accesibilizarea fondului forestier naţional face parte din categoria legilor ordinare potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul  Marin Anton - secretar de stat în cadrul Ministerul Mediului şi Pădurilor.

La lucrările Comisiei  au fost prezenţi 26 de deputaţi, din totalul de 27 membri ai comisiei.

Raportul Comisiei  a fost adoptat cu unanimitate de voturi,  în şedinţa din 17 mai 2011.
Propunerea legislativă a fost respinsă de Senat în şedinţa din 24 noiembrie 2010.
Propunerea legislativă potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative. 

AMENDAMENTE ADMISE

În urma dezbaterii, Comisia propune adoptarea proiectului de lege cu următorul amendament: 


	Nr. crt.
	Text Legea nr. 56/2010
	Textul iniţiatorului
	Text propus de Comisie

(autorul amendamentului)
	Motivarea amendamentelor

	L E G E

pentru modificarea lit.a) a alin.(1) al art.5 din Legea nr.56/2010 privind accesibilizarea fondului forestier naţional
	L E G E
pentru modificarea art. 5 alin. (1) lit. a) din Legea nr. 56/2010 privind accesibilizarea fondului forestier naţional


	Pentru respectarea normelor de tehnică legislativă.



	
	Art.5. – (1) 

a) 10% din valoarea masei lemnoase vândute şi încasate în condiţiile legii, provenite din produse principale şi accidentale I; 
	ARTICOL UNIC. – Litera a) a alineatului (1) al articolului 5 din Legea nr.56/2010 privind accesibilizarea fondului forestier naţional, publicată în Monitorul Oficial al României, Partea I, nr. 183 din 23 martie 2010, se modifică după cum urmează:
 „a) procent din valoarea masei lemnoase vândute şi încasate în condiţiile legii provenite din produse principale şi accidentale I, aprobat prin ordin al conducătorului autorităţii publice centrale care răspunde de silvicultură;”


	ARTICOL UNIC. – La articolul 5 alineatul (1) din Legea nr.56/2010 privind accesibilizarea fondului forestier naţional, publicată în Monitorul Oficial al României, Partea I, nr. 183 din 23 martie 2010, se modifică şi va avea următorul cuprins:
         a) până la 10% din valoarea masei lemnoase vândute şi încasate în condiţiile legii provenite din produse principale şi accidentale I, aprobat prin ordin al conducătorului autorităţii publice centrale care răspunde de silvicultură; 
Deputat PSD – Ion Dumitru 

Deputat PD-L – Mirica Giurgiu 
	Pentru respectarea normelor de tehnică legislativă.
Pentru a stabili procentul maxim de participare la alimentarea fondului. 


Comisia a propus aprobarea proiectului cu  26 voturi pentru,  0  voturi împotrivă şi 0 abţineri.

 
PREŞEDINTE,







SECRETAR,

 

Dr. ing. Stelian FUIA






Vasile MOCANU  



Consilier Anton Păştinaru  

